ประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สธ. ๗๓/๒๕๖๓เรื่อง การคำนวณและการจัดทำรายงานการคำนวณเงินกองทุน[๑] อาศัยอำนาจตามความในข้อ๑๖ แห่งประกาศคณะกรรมการกำกับหลักทรัพย์และตลาดหลักทรัพย์ ที่ กธ. ๑๙/๒๕๖๑ เรื่อง หลักเกณฑ์เงื่อนไข และวิธีการประกอบธุรกิจสินทรัพย์ดิจิทัล ลงวันที่ ๓ กรกฎาคม พ.ศ. ๒๕๖๑ ซึ่งแก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ที่ กธ. ๒๙/๒๕๖๓ เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล(ฉบับที่ ๗) ลงวันที่ ๒ ธันวาคม พ.ศ. ๒๕๖๓ สำนักงาน ก.ล.ต. ออกประกาศไว้ ดังต่อไปนี้ข้อ๑ ให้ยกเลิกประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สธ. ๓๔/๒๕๖๒ เรื่อง การคำนวณและการจัดทำรายงานการคำนวณเงินกองทุนลงวันที่ ๑๒ เมษายน พ.ศ. ๒๕๖๒ข้อ๒ ให้ผู้ประกอบธุรกิจสินทรัพย์ดิจิทัลคำนวณเงินกองทุนตามแบบรายงานและคำอธิบายประกอบการคำนวณเงินกองทุนสำหรับผู้ประกอบธุรกิจสินทรัพย์ดิจิทัลที่จัดไว้บนเว็บไซต์ของสำนักงานก.ล.ต.ข้อ ๓ ให้ผู้ประกอบธุรกิจสินทรัพย์ดิจิทัลที่มีหน้าที่ต้องดำรงเงินกองทุนโดยวิธีNC -1 คำนวณเงินกองทุนที่ต้องดำรงตามหลักเกณฑ์ ดังต่อไปนี้(๑)คำนวณเงินกองทุนสภาพคล่องสุทธิทุกสิ้นวันทำการ(๒)คำนวณส่วนของผู้ถือหุ้นทุกสิ้นวันทำการสุดท้ายของแต่ละเดือนข้อ ๔ ให้ผู้ประกอบธุรกิจสินทรัพย์ดิจิทัลที่มีหน้าที่ต้องดำรงเงินกองทุนโดยวิธีNC - 2 คำนวณเงินกองทุนที่ต้องดำรงทุกสิ้นวันทำการสุดท้ายของแต่ละเดือนให้ผู้ประกอบธุรกิจสินทรัพย์ดิจิทัลตามวรรคหนึ่งคำนวณมูลค่าของเงินกองทุนสภาพคล่องที่ดำรงได้หรือกรมธรรม์ประกันภัยที่ใช้ในการดำรงเงินกองทุนทุกสิ้นวันทำการสุดท้ายของแต่ละเดือนเว้นแต่กรณีที่ปรากฏเหตุที่อาจทำให้มูลค่าของสินทรัพย์สภาพคล่องหรือกรมธรรม์ประกันภัยที่ใช้ในการดำรงเงินกองทุนดังกล่าวเปลี่ยนแปลงไปให้ผู้ประกอบธุรกิจสินทรัพย์ดิจิทัลดังกล่าวคำนวณมูลค่าของสินทรัพย์สภาพคล่องหรือกรมธรรม์ประกันภัยดังกล่าวใหม่ตามหลักเกณฑ์ดังต่อไปนี้(๑) เมื่อเกิดเหตุการณ์ที่มีนัยสำคัญอันอาจส่งผลกระทบต่อมูลค่าของสินทรัพย์สภาพคล่องหรือกรมธรรม์ประกันภัยให้คำนวณมูลค่าของสินทรัพย์สภาพคล่องหรือกรมธรรม์ประกันภัยทุกสิ้นวันที่เกิดเหตุการณ์นั้นเว้นแต่เป็นกรณีที่วันดังกล่าวเป็นวันหยุดทำการ ให้คำนวณมูลค่าในวันทำการถัดไป(๒)เมื่อมีการจำหน่าย จ่าย โอน หรือไถ่ถอนสินทรัพย์สภาพคล่องหรือกรมธรรม์ประกันภัยในวันใดให้คำนวณมูลค่าของสินทรัพย์สภาพคล่องหรือกรมธรรม์ประกันภัยทุกสิ้นวันนั้น(๓) ในกรณีที่สินทรัพย์สภาพคล่องเป็นหุ้น ให้คำนวณมูลค่าสินทรัพย์ทุกสิ้นวันทำการ(๔)ในกรณีที่สินทรัพย์สภาพคล่องเป็นหน่วยลงทุนของกองทุนรวมหรือหน่วยของโครงการจัดการลงทุนต่างประเทศที่มีการลงทุนในหุ้นไม่ว่าทางตรงหรือทางอ้อมเมื่อมีการเปิดเผยมูลค่าของหน่วยลงทุนหรือหน่วยดังกล่าวแล้ว ให้คำนวณมูลค่าสินทรัพย์นั้นทุกสิ้นวันทำการข้อ ๕ ให้ผู้ประกอบธุรกิจสินทรัพย์ดิจิทัลที่มีหน้าที่ต้องดำรงเงินกองทุนโดยวิธีNC - 3 คำนวณเงินกองทุนที่ต้องดำรงปีละ ๒ ครั้งโดยให้คำนวณทุกสิ้นวันทำการสุดท้ายของเดือนมิถุนายนและเดือนธันวาคมให้ผู้ประกอบธุรกิจสินทรัพย์ดิจิทัลตามวรรคหนึ่งคำนวณมูลค่าของสินทรัพย์สภาพคล่องหรือกรมธรรม์ประกันภัยที่ใช้ในการดำรงเงินกองทุนทุกสิ้นวันทำการสุดท้ายของแต่ละไตรมาสเว้นแต่กรณีที่ปรากฏเหตุที่อาจทำให้มูลค่าของสินทรัพย์สภาพคล่องหรือกรมธรรม์ประกันภัยที่ใช้ในการดำรงเงินกองทุนดังกล่าวเปลี่ยนแปลงไปให้ผู้ประกอบธุรกิจสินทรัพย์ดิจิทัลดังกล่าวคำนวณมูลค่าของสินทรัพย์สภาพคล่องหรือกรมธรรม์ประกันภัยดังกล่าวใหม่ตามหลักเกณฑ์ดังต่อไปนี้(๑) เมื่อเกิดเหตุการณ์ที่มีนัยสำคัญอันอาจส่งผลกระทบต่อมูลค่าของสินทรัพย์สภาพคล่องหรือกรมธรรม์ประกันภัยให้คำนวณมูลค่าของสินทรัพย์สภาพคล่องหรือกรมธรรม์ประกันภัยทุกสิ้นวันที่เกิดเหตุการณ์นั้นเว้นแต่เป็นกรณีที่วันดังกล่าวเป็นวันหยุดทำการ ให้คำนวณมูลค่าในวันทำการถัดไป(๒)เมื่อมีการจำหน่าย จ่าย โอน หรือไถ่ถอนสินทรัพย์สภาพคล่องหรือกรมธรรม์ประกันภัยในวันใดให้คำนวณมูลค่าของสินทรัพย์สภาพคล่องหรือกรมธรรม์ประกันภัยทุกสิ้นวันนั้น(๓) ในกรณีที่สินทรัพย์สภาพคล่องเป็นหุ้น ให้คำนวณมูลค่าสินทรัพย์ทุกสิ้นวันทำการ(๔)ในกรณีที่สินทรัพย์สภาพคล่องเป็นหน่วยลงทุนของกองทุนรวมหรือหน่วยของโครงการจัดการลงทุนต่างประเทศที่มีการลงทุนในหุ้นไม่ว่าทางตรงหรือทางอ้อมเมื่อมีการเปิดเผยมูลค่าของหน่วยลงทุนหรือหน่วยดังกล่าวแล้ว ให้คำนวณมูลค่าสินทรัพย์นั้นทุกสิ้นวันทำการข้อ๖ ให้ผู้ประกอบธุรกิจสินทรัพย์ดิจิทัลจัดทำและยื่นรายงานการคำนวณเงินกองทุนตามหลักเกณฑ์ดังต่อไปนี้ (๑)รายงานการคำนวณเงินกองทุนสำหรับการดำรงเงินกองทุนโดยวิธี NC - 1 ตามหลักเกณฑ์ ดังนี้(ก)จัดทำรายงานการคำนวณเงินกองทุนสภาพคล่องสุทธิรายวันและยื่นรายงานต่อสำนักงาน ก.ล.ต.ภายในวันทำการถัดไป (ข)จัดทำรายงานการคำนวณเงินกองทุนสภาพคล่องสุทธิรายเดือนทุกสิ้นวันสุดท้ายของแต่ละเดือนและยื่นรายงานต่อสำนักงานก.ล.ต. ภายใน ๑๐ วันทำการแรกของเดือนถัดไป (ค) จัดทำรายงานการคำนวณส่วนของผู้ถือหุ้นรายเดือนทุกสิ้นวันสุดท้ายของแต่ละเดือน เว้นแต่กรณีที่ปรากฏเหตุที่อาจทำให้ส่วนของผู้ถือหุ้นเปลี่ยนแปลงไปอย่างมีนัยสำคัญให้จัดทำรายงานดังกล่าวทันทีและยื่นรายงานต่อสำนักงาน ก.ล.ต. ภายใน ๑๐ วันทำการแรกของเดือนถัดไป(๒)รายงานการคำนวณเงินกองทุนสำหรับการดำรงเงินกองทุนโดยวิธี NC - 2 ตามหลักเกณฑ์ ดังนี้(ก)จัดทำรายงานการคำนวณเงินกองทุนรายเดือนและยื่นรายงานต่อสำนักงาน ก.ล.ต. ภายใน ๕ วันทำการนับแต่วันทำการสุดท้ายของแต่ละเดือน(ข)จัดทำรายงานมูลค่าความเสียหายอันเนื่องจากการปฏิบัติงาน(operational risk loss) รายปีปฏิทิน ตามแบบรายงานข้อมูลความเสียหายที่เกิดจากoperational risk และคำอธิบายประกอบการรายงานดังกล่าวที่จัดไว้บนเว็บไซต์ของสำนักงาน ก.ล.ต. ให้แล้วเสร็จภายในวันที่๓๑ มกราคมของปีถัดไป (๓)รายงานการคำนวณเงินกองทุนสำหรับการดำรงเงินกองทุนโดยวิธี NC - 3 ตามหลักเกณฑ์ ดังนี้(ก) กรณีการคำนวณเงินกองทุนตั้งแต่เดือนมกราคมถึงเดือนมิถุนายนของแต่ละปีให้จัดทำรายงานและยื่นรายงานต่อสำนักงาน ก.ล.ต. ภายในวันที่ ๗ กรกฎาคมของปีนั้น(ข) กรณีการคำนวณเงินกองทุนตั้งแต่เดือนกรกฎาคมถึงเดือนธันวาคมของแต่ละปี ให้จัดทำรายงานและยื่นรายงานต่อสำนักงานก.ล.ต. ภายในวันที่ ๗ มกราคมของปีถัดไปรายงานการคำนวณเงินกองทุนตามวรรคหนึ่งทุกฉบับต้องมีการลงลายมือชื่อรับรองความถูกต้องโดยบุคคลผู้มีอำนาจลงนามข้อ๗ ให้ผู้ประกอบธุรกิจสินทรัพย์ดิจิทัลเก็บรักษารายงานการคำนวณเงินกองทุนและหลักฐานที่ใช้ประกอบการคำนวณรายงานดังกล่าวในลักษณะที่พร้อมให้สำนักงานก.ล.ต. ตรวจสอบได้ หรือพร้อมที่จะจัดส่งให้แก่สำนักงาน ก.ล.ต. เมื่อได้รับการร้องขอทั้งนี้ ตามหลักเกณฑ์ ดังต่อไปนี้(๑)กรณีเป็นรายงานตามข้อ ๖ (๑) ให้เก็บรักษาไว้เป็นเวลาไม่น้อยกว่า ๑ ปีนับแต่วันที่ยื่นรายงาน(๒) กรณีเป็นรายงานตามข้อ ๖ (๒) และ (๓) ให้เก็บรักษาไว้เป็นเวลาไม่น้อยกว่า๕ ปี นับแต่วันที่ยื่นรายงานข้อ๘ ในกรณีที่ผู้ประกอบธุรกิจสินทรัพย์ดิจิทัลที่มีหน้าที่ต้องดำรงเงินกองทุนโดยวิธีNC- 1 มีเงินกองทุนสภาพคล่องสุทธิเท่ากับหรือน้อยกว่า ๑.๕ เท่าของเงินกองทุนสภาพคล่องสุทธิที่ผู้ประกอบธุรกิจสินทรัพย์ดิจิทัลต้องดำรงไว้ให้ดำเนินการดังต่อไปนี้ทันที (๑)ยื่นรายงานชี้แจงสาเหตุที่เงินกองทุนสภาพคล่องสุทธิลดต่ำกว่าอัตราที่กำหนดข้างต้น (๒)แจ้งแนวทางการดำเนินการที่ผู้ประกอบธุรกิจสินทรัพย์ดิจิทัลจะกลับมาดำรงเงินกองทุนสภาพคล่องสุทธิได้ข้อ๙ ในกรณีที่ผู้ประกอบธุรกิจสินทรัพย์ดิจิทัลที่มีหน้าที่ต้องดำรงเงินกองทุนโดยวิธี NC - 1 มีส่วนของผู้ถือหุ้นเท่ากับหรือน้อยกว่า๑.๑ เท่าของส่วนของผู้ถือหุ้นที่ผู้ประกอบธุรกิจสินทรัพย์ดิจิทัลดังกล่าวต้องดำรงไว้ให้ยื่นรายงานชี้แจงสาเหตุที่ส่วนของผู้ถือหุ้นลดต่ำกว่าอัตราที่กำหนดข้างต้นและวิเคราะห์แนวโน้มการเปลี่ยนแปลงของส่วนของผู้ถือหุ้นในอนาคตรวมถึงความสามารถในการดำเนินธุรกิจได้อย่างต่อเนื่องในช่วง ๑ ปีนับแต่วันที่ยื่นรายงานชี้แจงพร้อมทั้งแจ้งแนวทางการดำเนินการที่ผู้ประกอบธุรกิจสินทรัพย์ดิจิทัลจะกลับมาดำรงส่วนของผู้ถือหุ้นได้การยื่นเอกสารตามวรรคหนึ่ง ให้ยื่นภายใน ๒ วันทำการนับแต่วันที่รู้ว่าส่วนของผู้ถือหุ้นลดต่ำกว่าอัตราที่กำหนดข้างต้นและทุกวันสุดท้ายของแต่ละเดือนจนกว่าผู้ประกอบธุรกิจสินทรัพย์ดิจิทัลจะสามารถดำรงส่วนของผู้ถือหุ้นได้เว้นแต่สำนักงาน ก.ล.ต. จะกำหนดให้ปฏิบัติเป็นประการอื่นข้อ๑๐ ให้ผู้ประกอบธุรกิจสินทรัพย์ดิจิทัลยื่นรายงานตามประกาศนี้ต่อสำนักงานก.ล.ต. ในรูปของข้อมูลอิเล็กทรอนิกส์ผ่านระบบรับส่งข้อมูลอิเล็กทรอนิกส์ โดยดำเนินการให้เป็นไปตามระเบียบวิธีปฏิบัติสำนักงานคณะกรรมการกำกับหลักทรัพย์และตลาดหลักทรัพย์เกี่ยวกับการรับส่งข้อมูลอิเล็กทรอนิกส์ข้อ๑๑ ประกาศนี้ให้ใช้บังคับตั้งแต่วันที่๑ มกราคม พ.ศ. ๒๕๖๔ เป็นต้นไปประกาศ ณวันที่ ๔ ธันวาคม พ.ศ. ๒๕๖๓รื่นวดีสุวรรณมงคลเลขาธิการสำนักงานคณะกรรมการกำกับหลักทรัพย์และตลาดหลักทรัพย์ธนบดี/จัดทำ๒๙มกราคม ๒๕๖๔สุภาทิพย์/ตรวจ๔กุมภาพันธ์ ๒๕๖๔[๑] ราชกิจจานุเบกษาเล่ม ๑๓๗/ตอนพิเศษ ๓๐๓ ง/หน้า ๒๑/๒๘ ธันวาคม ๒๕๖๓